**Greit å vite:** Iran er et land i Midtøsten. Styre-formen er republikk. Det bor over 85 millioner mennesker i Iran, som tidligere het Persia. Ayatolla Ali Khamenei er øverste leder i Iran. Han er også åndelig leder. De fleste iranere er muslimer. Det er flest sjia-muslimer i Iran. Mens mindre grupper, som kurdere, er sunni-muslimer.

| **Når jeg leser …** | **da betyr det …** |
| --- | --- |
| anstrengt | vanskelig, tungt, spent |
| ayatolla, en | en æres-tittel i sjia-islam |
| begrenset ytrings-frihet, en | du kan si din mening, men må følge visse regler |
| demonstrasjon, en | en protest, at en gruppe sier sin mening offentlig |
| henrette, å | å ta livet av, å drepe |
| monarki, et | en styre-form der en monark eller fyrste er stats-overhode |
| nåde, å vise | å skåne, å la være å straffe |
| revolusjon, en | en rask og stor endring i et samfunn |
| risiko, en | det å sette noe på spill, å ta en sjanse |
| sjah, en | en tittel brukt om herskere i Iran |
| sjia-muslim, en | en tilhenger av sjia-retningen innen-for islam |
| sunni-muslim, en | en tilhenger av sunni-retningen innen-for islam |
| spre frykt, å | å gjøre folk redde, å skremme |
| skremme, å | å spre frykt, å gjøre andre mennesker redde |
| slutte, å | å gi seg, å si opp, å holde opp |
| taushet, en | en stillhet, det å være taus / stille, det å ikke si noe |

# 602 – Klarer Iran å skremme folk til taushet?

# Klar Tale nr. 1 / 2023

Islam har lang historie i Iran. Landet ble islamisert på 600-tallet. Det var lenge før Norge ble kristnet, rundt år 1000.

I dag påvirker religion måten myndighetene styrer Iran på. Men slik har det ikke alltid vært. Før 1979 var Iran et monarki med en sjah som stats-overhode. Og han ga islam mindre plass i samfunnet.

I dagens Iran er islam en viktig del av folks utdanning. Religion påvirker også lover og regler som folk skal følge.

Hoved-staden i Iran heter Teheran. Det er en av de store byene i verden med nærmere ti millioner mennesker.

# Spørsmål:

# 1: Hva gjør at folk demonstrerer i Iran?

# Svar:

# 2: Hvordan svarer myndighetene på det?

Svar:

# 3: Hva kan du fortelle om måten Iran styres på?

# Svar:

4: Hvilken religion hører de fleste i Iran til?

# Svar:

# 5: Hva heter den øverste lederen? Svar:

# 

# 6: Hva skjedde i 1979?

# Svar:

# 

# 7: Hvilken styre-form hadde Iran før 1979? Svar:

# 8: Kan du beskrive Irans forhold til USA?

# Svar:

**Oppgave: Sett ordene på rett sted i teksten**

som

en

til

ayatolla

var

ytrings-frihet

revolusjon

demonstrasjoner

av

slutte

Revolusjonen i Iran

Den iranske \_ \_ \_ \_ \_ \_ \_ \_ \_ \_ begynte med voldsomme

\_ \_ \_ \_ \_ \_ \_ \_ \_ \_ \_ \_ \_ \_ \_. De startet sommeren 1978. Folk \_ \_ \_ leie \_ \_ den autoritære sjahen \_ \_ \_ styrte landet.

Og allerede året etter måtte sjahen \_ \_ \_ \_ \_ \_. Folket fikk stemme, og de ville ha \_ \_ islamsk republikk. De samlet seg rundt en religiøs leder kalt Khomeini.

Revolusjonen førte til store endringer i Iran. I dag er det den religiøse

lederen \_ \_ \_ \_ \_ \_ \_ \_ Khamenei som styrer.

Iranere har begrenset \_ \_ \_ \_ \_ \_ \_ - \_ \_ \_ \_ \_ \_. Kvinner skal dekke til håret ute blant folk.

Iran har fått et dårlig forhold \_ \_ \_ blant annet USA. Det ble veldig spent da studenter tok folk ved den amerikanske ambassaden som gisler i 1979. I tillegg utviklet konflikten med Irak seg til full krig.

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.